CELEX: 32014D0269
Language: hu
Date: 2014-05-06 00:00:00
Title: 2014/269/EU: A Tanács végrehajtási határozata ( 2014. május 6. ) a 2009/935/IB határozatnak az Europol részéről megkötendő megállapodások által érintett harmadik államok és szervezetek jegyzéke tekintetében

13.5.2014   
            
            
               HU
            
            
               Az Európai Unió Hivatalos Lapja
            
            
               L 138/104
            
         A TANÁCS VÉGREHAJTÁSI HATÁROZATA
   (2014. május 6.)
   a 2009/935/IB határozatnak az Europol részéről megkötendő megállapodások által érintett harmadik államok és szervezetek jegyzéke tekintetében
   
      (2014/269/EU)
   
   AZ EURÓPAI UNIÓ TANÁCSA,
   tekintettel az Európai Rendőrségi Hivatal (Europol) létrehozásáról szóló, 2009. április 6-i 2009/371/IB tanácsi határozatra (1) és különösen annak 26. cikke (1) bekezdésének a) pontjára,
   tekintettel az Europolnak a partnerekkel fennálló kapcsolataira, többek közt a személyes adatok és minősített adatok cseréjére vonatkozó végrehajtási szabályok elfogadásáról szóló, 2009. november 30-i 2009/934/IB tanácsi határozatra (2) és különösen annak 5. és 6. cikkére,
   mivel:
   
               (1)
            
            
               A Tanács 2009. november 30-án elfogadta a 2009/935/KKBP határozatot (3).
            
         
               (2)
            
            
               Mivel azon harmadik államok és szervezetek jegyzékének (a továbbiakban: a jegyzék) meghatározása, amelyekkel az Europol a 2009/371/IB határozat 26. cikkének (1) bekezdése a) pontjában említett megállapodást köt, összefügg az Unió és tagállamai külkapcsolataival, az említett pont a Tanácsra ruházza a jegyzék meghatározására vonatkozó végrehajtási hatásköröket. A 2009/371/IB és a 2009/935/IB határozat szerint a jegyzék a 2009/935/IB határozat mellékletében kerül meghatározásra.
            
         
               (3)
            
            
               Az Europol igazgatótanácsának feladata a jegyzék szükség szerinti felülvizsgálata és annak eldöntése, hogy javaslatot terjeszt-e a Tanács elé annak módosítására.
            
         
               (4)
            
            
               Az Europol igazgatótanácsa a 2012. október 3–4-i ülésén úgy határozott, hogy javasolja a Tanácsnak bizonyos harmadik államok felvételét a jegyzékbe, felvázolva az együttműködési megállapodások e harmadik államokkal való megkötésének operatív szükségességét.
            
         
               (5)
            
            
               Tekintettel a 2009-ben létrejött keleti partnerség keretében tett kötelezettségvállalásokra, az Európai Unió és Grúzia közötti társulási megállapodás 2013. novemberi parafálására, az EU–Grúzia társulási menetrendre, valamint az EU–Grúzia vízumliberalizációs cselekvési tervre, kiemelt fontosságú, hogy az Europol – Grúziának prioritást adva – megkezdje az országgal az együttműködési megállapodás megkötésére irányuló eljárást.
            
         
               (6)
            
            
               A 2009/935/IB határozatot ezért ennek megfelelően módosítani kell.
            
         
               (7)
            
            
               A Tanács 2012. december 19-én úgy határozott, hogy e témában konzultációt folytat az Európai Parlamenttel, amely a konzultációt követően véleményt nyilvánított a kérdésben (4),
            
         ELFOGADTA EZT A HATÁROZATOT:
   1. cikk
   A 2009/935/IB határozat mellékletének 1. pontjában a következő bejegyzések kerülnek beillesztésre:
   
               —
            
            
               Brazília
            
         
               —
            
            
               Grúzia
            
         
               —
            
            
               Mexikó
            
         
               —
            
            
               Egyesült Arab Emírségek.
            
         2. cikk
   Ez a határozat az Európai Unió Hivatalos Lapjában történő kihirdetését követő napon lép hatályba.
   
      Kelt Brüsszelben, 2014. május 6-án.
      
         
            a Tanács részéről
         
         
            az elnök
         
         G. STOURNARAS
      
   
   
      (1)  HL L 121., 2009.5.15., 37. o.
   
   
      (2)  HL L 325., 2009.12.11., 6. o.
   
   
      (3)  A Tanács 2009/935/IB határozata (2009. november 30.) az Europol részéről megkötendő megállapodások által érintett harmadik államok és szervezetek jegyzékének megállapításáról (HL L 325., 2009.12.11., 12. o.).
   
      (4)  2013. november 20-i vélemény (a Hivatalos Lapban még nem tették közzé).